Na temelju članka 35. Zakona o lokalnoj i područnoj (regionalnoj) samoupravi (,,Narodne Novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 40. stavak 3. Zakona o komunalnom gospodarstvu (,,Narodne Novine" broj 68/18, 110/18 i 32/20) i članka 29. Statuta općine Donji Andrijevci („Službeni vjesnik Brodsko-posavske županije“ br. 10/09, 2/11, 3/13, 14/14, 7/18 i 4/19), Općinsko vijeće općine Donji Andrijevci na 22. sjednici održanoj 21.7.2020. godine, donosi

# PRAVILNIK O POSLOVANJU

**VLASTITOG POGONA ZA OBAVLJANJE ODREĐENIH KOMUNALNIH DJELATNOSTI NA PODRUČJU OPĆINE DONJI ANDRIJEVCI**

**Članak 1**.

Ovim Pravilnikom pobliže se uređuje unutarnje ustrojstvo Vlastitog pogona za obavljanje određenih komunalnih djelatnosti na području Općine Donji Andrijevci (u daljnjem tekstu: Vlastiti pogon), način organizacije poslovanja, način planiranja poslova, opis i popis osnovnih poslova i radnih zadaća sa stručnim uvjetima potrebnim za obavljanje tih poslova, broj potrebnih djelatnika, kao i druga pitanja od značaja za njegov rad.

# Članak 2.

Djelokrug rada Vlastitog pogona određen je Odlukom o osnivanju. Vlastiti pogon nema svojstvo pravne osobe.

Vlastiti pogon će komunalne poslove obavljati samostalno u granicama utvrđenim zakonom, drugim propisima i aktima Općine Donji Andrijevci.

# Članak 3.

Vlastitim pogonom upravlja upravitelj Vlastitog pogona (u daljnjem tekstu: upravitelj). Upravitelj Vlastitog pogona Općine Donji Andrijevci kao organizacijske jedinice Jedinstvenog upravnog odjela je pročelnik Jedinstvenog upravnog odjela.

Upravitelj pogona organizira i vodi rad Vlastitog pogona te odgovara općinskom načelniku za materijalno i financijsko poslovanje Vlastitog pogona i za zakonitost rada Vlastitog pogona.

# Članak 4.

Upravitelj pogona donosi godišnji plan i program rada. Godišnji plan i program rada sadrži opći prikaz poslova i zadataka vlastitog pogona, potreban broj izvršitelja za realizaciju programa i plan sredstava za njegovu realizaciju, koji se planiraju realizirati u kalendarskoj godini.

Godišnji plan donosi se najkasnije do kraja tekuće godine za narednu godinu.

Upravitelj Vlastitog pogona dužan je Općinskom načelniku podnijeti izvješće o izvršenju Godišnjeg plana i programa rada Vlastitog pogona najkasnije do 31. ožujka tekuće godine za prethodnu kalendarsku godinu.

# Članak 5.

Upravitelj može planirati izdatke samo do iznosa utvrđenih Proračunom Općine Donji Andrijevci. Za nabavu i ugovaranje radova Upravitelj se mora pridržavati propisa o javnoj nabavi, kao i ostalih propisa kojima je uređeno materijalno i financijsko poslovanje jedinica lokalne samouprave.

Ugovore sa drugim fizičkim i pravnim osobama Upravitelj može zaključiti isključivo

uz prethodnu suglasnost i na temelju ovlasti Općinskog načelnika.

Na prava, obveze i odgovornosti, kao i druga pitanja u vezi s radom upravitelja Vlastitog pogona te ostalih zaposlenih u vlastitom pogonu, a koja nisu uređena ovim Pravilnikom, primjenjuju se odredbe zakona kojima se uređuju radni odnosi službenika i namještenika u jedinicama lokalne i područne (regionalne) samouprave.

# Članak 6.

Tjedno radno vrijeme zaposlenih u Vlastitom pogonu organizirano je u pet/šest radnih dana: 40 sati tjedno.

Za vrijeme intenzivnog obavljanja sezonskih poslova košnje trave i sl. radno vrijeme se može preraspodijeliti na najviše 48 sati u šest radnih dana tjedno.

# Članak 7.

Ukoliko se preraspodjelom radnog vremena unutar postojećeg broja radnika ne može osigurati učinkovito obavljanje sezonskih poslova, Upravitelj pogona može zaposliti sezonske radnike za obavljanje takvih zadaća.

Rad za obavljanje sezonskih komunalnih poslova može trajati najduže šest mjeseci i ne može postati rad na neodređeno vrijeme.

U slučaju predvidivog trajanja službe od šest mjeseci, osobe se primaju uz obvezni probni rad u trajanju od dva mjeseca.

# Članak 8.

Sastavni dio ovog Pravilnika čini Sistematizacija radnih mjesta u Vlastitom pogonu koja sadrži popis radnih mjesta, opis radnih mjesta i broj izvršitelja na pojedinom radnom mjestu.

Opis radnog mjesta sadrži elemente propisane Uredbom o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br. 74/10 i 125/14).

Na djelatnike Vlastitog pogona Općine Donji Andrijevci primjenjuju se odredbe Zakona koji se primjenjuje na službenike i namještenike upravnih tijela odnosno odredbe Zakona o službenicima i namještenicima u lokalnoj i područnoj (regionalnoj) samoupravi.

# Članak 9.

Plaće i druga primanja službenika i namještenika Vlastitog pogona utvrđuju se na način propisan Zakonom o plaćama u lokalnoj i područnoj (regionalnoj) samoupravi („Narodne novine“ broj 28/10), Odlukom o osnovici za obračun plaća službenika i namještenika u upravnim tijelima Općine Donji Andrijevci, Odlukom o

koeficijentima za obračun plaća službenika i namještenika u upravnim tijelima Općine Donji Andrijevci te ovom Odlukom.

Plaću djelatnika Vlastitog pogona čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za izračun plaće uvećan za 0,5 % za svaku navršenu godinu radnog staža.

Sredstva za plaće djelatnika u Vlastitom pogonu osiguravaju se u Proračunu Općine Donji Andrijevci.

# Članak 10.

Ovaj Pravilnik stupa na snagu osmog dana od dana objave u „Službenom vjesniku Brodsko – posavske županije".

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

**Robert Kuduz, dr. med.**

KLASA: 363-01/20-01/44

URBROJ: 2178/04-03-20-1

Donji Andrijevci, 21.7.2020.godine

# PRILOG: SISTEMATIZACIJA RADNIH MJESTA

|  |  |  |  |
| --- | --- | --- | --- |
| 1. UPRAVITELJ VLASTITOG POGONA Nepuno radno vrijeme: 2 sata dnevno  broj izvršitelja: 1 | | | |
| **Osnovni podaci o radnom mjestu** | | | |
| KATEGORIJA | POTKATEGORIJA | RAZINA | KLASIFIKACIJSKI RANG |
| I. | GLAVNI RUKOVODITELJ | - | 1 |
| **Opis poslova radnog mjesta** | | | |
| OPIS POSLOVA I ZADATAKA | | | Približan postotak vremena potreban za obavljanje pojedinog posla |
| Rukovodi vlastitim pogonom Općine Donji Andrijevci | | | 30 |
| Organizira i rukovodi procesom rada i poslovanja Vlastitog pogona | | | 30 |
| Utvrđuje plan i program rada za Vlastiti pogon te mjere za njegovo provođenje | | | 10 |
| Nadzire materijalno i financijsko poslovanje i zakonitost rada Vlastitog pogona te podnosi izvješće o izvršenju godišnjeg plana i programa rada Vlastitog pogona Općinskom načelniku | | | 10 |
| Obavlja i druge poslove predviđene zakonom i Odlukom o osnivanju i ustrojstvu Vlastitog pogona | | | 10 |
| Obavlja ostale poslove koje mu povjeri Općinski načelnik | | | 10 |
| **Opis razine standardnih mjerila za klasifikaciju radnih mjesta** | | | |
| STRUČNO ZNANJE | magistar struke ili stručni specijalist pravne, najmanje pet godina radnog iskustva na odgovarajućim poslovima, organizacijske sposobnosti i komunikacijske vještine potrebne za uspješno upravljanje upravnim tijelom, državni stručni ispit, poznavanje rada na računalu | | |
| STUPANJ  SLOŽENOSTI POSLA | stupanj složenosti posla najviše razine koji uključuje planiranje, vođenje i koordiniranje povjerenih poslova, doprinos razvoju novih koncepata, te rješavanje strateških zadaća | | |
| STUPANJ SAMOSTALNOSTI | stupanj samostalnosti koji uključuje samostalnost u radu i odlučivanju o najsloženijim stručnim pitanjima, ograničenu samo općim smjernicama vezanima uz utvrđenu politiku službe | | |
| STUPANJ STRUČNIH KOMUNIKACIJA | stalna stručna komunikacija unutar i izvan službe od utjecaja na provedbu plana i programa Upravnoga odjela | | |
| STUPANJ ODGOVORNOSTI | stupanj odgovornosti koji uključuje najvišu materijalnu, financijsku i odgovornost za zakonitost rada i postupanja, uključujući široku nadzornu i upravljačku odgovornost, najviši stupanj utjecaja na donošenje odluka koje imaju znatan učinak na određivanje politike i njenu provedbu | | |

|  |  |  |  |
| --- | --- | --- | --- |
| 2. KOMUNALNI REFERENT  broj izvršitelja: 1 | | | |
| **Osnovni podaci o radnom mjestu** | | | |
| KATEGORIJA | POTKATEGORIJA | RAZINA | KLASIFIKACIJSKI RANG |
| III. | REFERENT | - | 11 |
| **Opis poslova radnog mjesta** | | | |
| OPIS POSLOVA I ZADATAKA | | | Približan postotak vremena potreban za obavljanje pojedinog posla |
| Obavlja jednostavne poslove nadzora nad primjenom lokalnih propisa kojima se uređuje komunalni red | | | 50 |
| Predlaže plan i program rada za Vlastiti pogon te mjere za njegovo provođenje | | | 30 |
| Obavlja i druge poslove predviđene zakonom i Odlukom o osnivanju i ustrojstvu Vlastitog pogona | | | 10 |
| Obavlja ostale poslove po nalogu Voditelja Vlastitog pogona | | | 10 |
| **Opis razine standardnih mjerila za klasifikaciju radnih mjesta** | | | |
| STRUČNO ZNANJE | srednja stručna sprema, najmanje jedna godina radnog iskustva na odgovarajućim poslovima, poznavanje rada na  računalu i vozačka dozvola B kategorije | | |
| STUPANJ  SLOŽENOSTI POSLA | uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika | | |
| STUPANJ SAMOSTALNOSTI | koji uključuje povremeni nadzor i opće upute nadređenog službenika | | |
| STUPANJ ODGOVORNOSTI | koji uključuje odgovornost za materijalne resurse s kojima rade namještenici, te pravilnu primjenu tehničkih pravila i metoda rada | | |

|  |  |  |  |
| --- | --- | --- | --- |
| 3. KOMUNALNI RADNIK I. – OSTALA RADNA MJESTA NAMJEŠTENIKA ZA KOJA JE KAO UVJET PROPISANA SREDNJA STRUČNA SPREMA  broj izvršitelja: 1 | | | |
| **Osnovni podaci o radnom mjestu** | | | |
| KATEGORIJA | POTKATEGORIJA | RAZINA | KLASIFIKACIJSKI RANG |
| IV. | NAMJEŠTENICI II. POTKATEGORIJE | 1 | 12 |
| **Opis poslova radnog mjesta** | | | |
| OPIS POSLOVA I ZADATAKA | | | Približan postotak vremena potreban za obavljanje pojedinog posla |
| Komunalni radnik obavlja poslove na održavanju, čišćenju i uređenju komunalne infrastrukture | | | 90 |
| Obavlja ostale poslove po nalogu Upravitelja Vlastitog pogona | | | 10 |
| **Opis razine standardnih mjerila za klasifikaciju radnih mjesta** | | | |
| STRUČNO ZNANJE | srednja stručna sprema, položen vozački ispit B kategorije | | |
| STUPANJ  SLOŽENOSTI POSLA | stupanj složenosti koji uključuje obavljanje pomoćno - tehničkih poslova koji zahtijevaju primjenu znanja i vještina tehničkih,  industrijskih, obrtničkih i drugih struka | | |
| STUPANJ ODGOVORNOSTI | stupanj odgovornosti koji uključuje odgovornost za materijalne resurse s kojima službenik radi, te pravilnu primjenu pravila struke | | |

|  |  |  |  |
| --- | --- | --- | --- |
| 4. KOMUNALNI RADNIK II. – OSTALA RADNA MJESTA NAMJEŠTENIKA ZA KOJA JE KAO UVJET PROPISANA NIŽA STRUČNA SPREMA ILI OSNOVNA ŠKOLA  broj izvršitelja: 1 | | | |
| **Osnovni podaci o radnom mjestu** | | | |
| KATEGORIJA | POTKATEGORIJA | RAZINA | KLASIFIKACIJSKI RANG |
| IV. | NAMJEŠTENICI II. POTKATEGORIJE | 2 | 13 |
| **Opis poslova radnog mjesta** | | | |
| OPIS POSLOVA I ZADATAKA | | | Približan postotak vremena potreban za obavljanje pojedinog posla |
| Komunalni radnik pomaže u obavljanju poslova na održavanju, čišćenju i uređenju komunalne infrastrukture | | | 90 |
| Obavlja ostale poslove po nalogu Upravitelja Vlastitog pogona | | | 10 |
| **Opis razine standardnih mjerila za klasifikaciju radnih mjesta** | | | |
| STRUČNO ZNANJE | niža stručna sprema ili osnovna škola, položen vozački ispit B kategorije | | |
| STUPANJ  SLOŽENOSTI POSLA | stupanj složenosti koji uključuje jednostavne standardizirane pomoćno tehničke poslove | | |
| STUPANJ ODGOVORNOSTI | stupanj odgovornosti koji uključuje odgovornost za materijalne resurse s kojima radi | | |

**DOSTAVITI:**

1. „Službeni vjesnik Brodsko-posavske županije“
2. Uredniku internet stranice [www.donjiandrijevci.hr](http://www.donjiandrijevci.hr)
3. Općinskom načelniku
4. Jedinstveni upravni odjel
5. Dosje zapisnika
6. Pismohrana